ঈদের আগের দিন সড়কে ঝরল ১১ প্রাণ - উখিয়া বার্তাউখিয়া বার্তা
২০২০-০৭-৩১ ২০:০৮:৫০
২০২০-০৭-৩১ ২০:০৮:৫৯
দেশে আগামীকাল পবিত্র ঈদুল আজহা উদযাপিত হবে। তার আগের দিন সড়কে ঝরল শিশু ও নারীসহ ১১ জনের প্রাণ। পৃথক এ ঘটনায় আহত হয়েছেন আরও ১০ জন। প্রতিনিধিদের পাঠানো খবর নিচে তুলে ধরা হলো-
সিলেট: সিলেটের ওসমানীনগর উপজেলায় যাত্রীবাহী বাস ও প্রাইভেটকারের মুখোমুখি সংঘর্ষে পাঁচজন নিহত হয়েছেন। এ সময় একজন গুরুতর আহত হয়েছেন। তাকে হাসপাতালে পাঠানো হয়েছে।
শুক্রবার সকাল সাড়ে ৭টার দিকে ঢাকা-সিলেট মহাসড়কের ওসমানীনগর উপজেলার লামা তাজপুরের তানপুর এলাকায় এ দুর্ঘটনা ঘটে। হতাহতরা প্রাইভেটকারের যাত্রী।
ঘটনার সত্যতা নিশ্চিত করে তামাবিল হাইওয়ে পুলিশের ভারপ্রাপ্ত কর্মকর্তা (ওসি) মাইনুল ইসলাম বলেন, ‘ঢাকা থেকে সিলেটগামী প্রাইভেটকারের সঙ্গে কুমিল্লা ট্রান্সপোর্ট বাসের সংঘর্ষে পাঁচজন নিহত হয়েছেন। একজন গুরুতর আহত হয়েছেন। নিহতরা প্রাইভেটকারের যাত্রী। তারা ঢাকা থেকে সিলেটে গ্রামের বাড়ি ফিরছিলেন। আহত ব্যক্তিকে উদ্ধার করে হাসপাতালে পাঠানো হয়েছে। বাসটি জব্দ করা হয়েছে।
হবিগঞ্জ: হবিগঞ্জের বাহুবলে বাস ও প্রাইভেটকারের মুখোমুখি সংঘর্ষে দুই নারীসহ তিনজন নিহত হয়েছেন। এ ঘটনায় আরও তিনজন আহত হয়েছেন।
গাইবান্ধা: গাইবান্ধার গোবিন্দগঞ্জে কাভার্ডভ্যান ও প্রাইভেটকারের মুখোমুখি সংর্ঘষে ৩ জন নিহত হয়েছেন। আহত হয়েছেন ৬ জন। শুক্রবার সকালে ঢাকা-রংপুর মহাসড়কের নুনদহ ব্রিজ এলাকায় এ দুর্ঘটনা ঘটে।
হতাহতরা সবাই কর্ভার্ডভ্যানের যাত্রী। তারা ঢাকা থেকে বাড়ি ফিরছিল।
গাইবান্ধা ফায়ার সার্ভিসের উপ পরিচালক এনামুল হক জানান, সকাল ৭টার দিকে দুর্ঘটনার খবর পেয়ে গোবিন্দগঞ্জ ও গাইবান্ধা ফায়ার সার্ভিসের ২টি দল হাইওয়ে পুলিশের সঙ্গে উদ্ধার অভিযানে অংশ নেয়। এসময় বন্ধ থাকা কাভার্ডভ্যানের মধ্যে মৃত অবস্থায় ৩ জনকে ও ৬ জনকে আহত অবস্থায় উদ্ধার করা হয়।
প্রাণঘাতী করোনাভাইরাসের কারণে সীমিত আকারে চলতে থাকা পাসপোর্ট অফিসের কার্যক্রম